উত্তর কোরিয়া
উত্তর কোরিয়ার পর্যটন সরকার দ্বারা কঠোরভাবে নিয়ন্ত্রিত। দেশটির পূর্ব প্রান্তে সাগরের কোল ঘেঁষে অবস্থিত কুমগানসান নামের পর্বত ও অরণ্যময় এলাকাটি মনোরম দৃশ্যের জন্য পর্যটকদের কাছে খুবই আকর্ষণীয়। উত্তর কোরিয়া সরকার জায়গাটিকে একটি পর্যটন এলাকা হিসেবে নির্ধারণ করেছে এবং এটি সরকারের বৈদেশিক মুদ্রা আয়ের অন্যতম উৎস বলে এখানে সমস্ত অর্থের আদান-প্রদান ডলারে সম্পন্ন হয়। রাজধানী পিয়ংইয়াং শহরটিতেও পর্যটকদের জন্য অনেক দর্শনীয় স্থান আছে, বিশেষ করে উত্তর কোরিয়ার কেন্দ্রীয় চিড়িয়াখানাটি।
নরওয়ে
নরওয়ে (নরওয়েজীয় Norge "নোর্গা" বা Noreg "নোরেগ্‌") ইউরোপ মহাদেশের একটি রাজতান্ত্রিক রাষ্ট্র, যার সরকারি নাম "নরওয়ে রাজ্য" (নরওয়েজীয় Kongeriket Norge "কুঙেরিকেৎ নোর্গা" বা Kongeriket Noreg "কুঙেরিকেৎ নোরেগ্‌")। এর রাজধানী শহরের নাম অসলো (নরওয়েজীয় Oslo "উষ্‌লু")। এখানে সাংবিধানিকভাবে রাজতন্ত্র প্রচলিত।